פרשת השבוע

פרשת השבוע היא קטע נבחר מתוך חמשת חומשי התורה המיועד לקריאה שבועית, במטרה להשלים את לימוד התורה כולה במשך שנה אחת. בחלוקה חד-שנתית מתקבלות 54 "פרשות"המספר חמישים וארבע הוא כאשר מונים את וילך כפרשה בפני עצמה כפי המקובל היום, אך האמת היא שפרשת וילך איננה נחשבת פרשה בפני עצמה, והיא קטע שמפוצל מפרשת ניצבים כשיש צורך בכך, ולכן מספר הפרשות האמיתי הוא חמישים ושלוש. (ראה סידור רב סעדיה גאון), כאשר בהתאמתן למחזור שנתי לעיתים מאחדים את חלקן זו עם זו לכדי מכלול של 46 עד 53 חלקים. מנגד, היה מנהג קדום יותר בארץ ישראל שלפיו החלוקה הייתה ליותר מקטעים והקריאה במתכונת זו ארכה כשלוש שנים וחצי.

נהוג לקרוא את הפרשה של אותו שבוע בבית הכנסת בכל שבת, ללמוד אותה ולפרש אותה. בנוסף לקריאת פרשת השבוע בשלמותה בשבת, נקראת תחילתה בתפילת מנחה של השבת הקודמת ובתפילת שחרית של ימי שני וחמישי שלפני השבת. בקהילות אשכנזיות נהוג לעיתים לכנות את הפרשה "סדרה" (אך אין לבלבל מונח זה עם נוהג הקריאה הקדום של "סדרים"). פרשת השבוע תחל תמיד בתחילת פרשיה פתוחה או סתומה, למעט בפרשת ויחי.

מקור המנהג בעדות עם ישראל
ההתפתחות של סדר הקריאה בתורה נעשתה בשלבים. בתחילה הונהגה קריאה של קטעים מוגדרים בחגים ובמועדים, וכן בימי שני, חמישי ושבת. לאחר מכן, כפי הנראה בתקופת המשנה, הונהגה קריאה של קטעי תורה לפי סדר, אך ללא מסגרת מוגבלת של זמן.

החלוקה הנוכחית של פרשות השבוע מותאמת למנהג יהדות בבל, שלפיו היו עוברים על כל התורה בכל שנה. ביהדות ארץ ישראל היו מסיימים את קריאת התורה רק פעם בשלוש שנים (או שלוש שנים וחצי), ולא הייתה אחידות בקריאת הפרשות בין מקום למקום אלא כל קהילה או אזור סיימו בזמן אחר, ולכן חלוקת הפרשות הייתה שונה והפרשות היו קצרות יותר. עדויות לחלוקת פרשות השבוע לפי מנהג ארץ ישראל נמצאו בספרים ובפיוטים עתיקים, בהם כאלה שנתגלו בגניזת קהיר. יש המשערים שבזמן הקליר היו שנהגו בארץ ישראל לסיים את התורה כל שנה בשבת אחרי שמיני עצרת. במהלך תקופת הגאונים עברו רוב קהילות ישראל לנהוג כמנהג בבל, שבו מסיימים את התורה בשמחת תורה וכ"ד בתשרי הוא "ראש השנה של פרשות". בבית הכנסת בן עזרא בפוסטאט השתמר מנהג קריאה במחזור תלת-שנתי עד ימי רבי אברהם בן הרמב"ם.

השמות לפרשות השבוע נקבעים לפי מילה או מילים מתחילת הפסוק הראשון של הפרשה או השני כאשר הפסוק הראשון הוא נפוץ כמו "וידבר ה' אל משה לאמר". קביעת השמות לפרשות הייתה שונה במקורות שונים. כך לדוגמה: פרשת לך לך - פרשת ויאמר, פרשת יתרו - פרשת וישמע, פרשת תרומה - פרשת וייקחו.

גם בחלוקה עצמה לפרשות היו הבדלים קטנים. בתקופת הגאונים נהגה במקום פרשת בא "פרשת השכם", שמתחילה 23 פסוקים קודם. לפי מנהג יהודי תימן הבלדי נוהגים לחבר את פרשת חקת ופרשת בלק במקום את פרשת מטות ופרשת מסעי. מעטים, בעיקר הדרדעים, נוהגים כרב סעדיה גאון ומחלקים את פרשת חקת לשתי שבתות: חציה הראשון, עד "ויסעו מקדש" (), נקרא עם פרשת קרח, וחציה השני עם פרשת בלק. בספר החינוך, מחולקות פרשות "משפטים" ו"אם כסף תלוה" לשתי פרשות. בהשלמה למחזור ויטרי, מחולקות כל הפרשות של סוף ספר שמות לשתים. במסמך מגניזת קהיר, מחולקות פרשת ויקרא ופרשת צו.

התאמת הפרשות ללוח השנה
כאשר יום השבת חל באחד מחמשת החגים מהתורה (ראש השנה, יום כיפור, שבעת ימי סוכות, שבעת ימי הפסח ושבועות), אין קוראים בו את פרשת השבוע, אלא קטע מיוחד המתייחס לחג. לעומת זאת, את פרשת וזאת הברכה קוראים תמיד בשמחת תורה, שחל בדרך כלל (ובחוץ לארץ תמיד) ביום חול.

בשנה עברית פשוטה, לא מעוברת, יש בין 353 ל-355 ימים, כלומר 50 או 51 שבתות. בשנה מעוברת יש בין 383 ל-385 ימים, כלומר 54 או 55 שבתות. תמיד יהיו לפחות שתי שבתות בשנה בהן לא קוראים פרשה (סוכות ופסח), ועל כן המספר הגדול ביותר של שבתות בשנה בהן קוראים פרשה הוא 53, שזה בדיוק מספר הפרשות בלי "וזאת הברכה", שקוראים גם לא בשבת.

פרשות מחוברות
על מנת להספיק לקרוא את כל הפרשות בשנים בהן אין 55 שבתות, או שבהן חלים ראש השנה או יום כיפור בשבת, נוהגים לחבר שתי פרשות ולקוראן יחד בשבת אחת. בארץ ישראל יש שישה זוגות של פרשות שניתן לחבר, ובחוץ לארץ נוסף זוג שביעי.

כעיקרון, מחברים שתי פרשות קצרות יחד (בפרשה ממוצעת קצת מעל 100 פסוקים). תזריע-מצורע (יחד 157 פסוקים), אחרי מות-קדושים (יחד 144 פסוקים) ובהר-בחוקותי (יחד 135 פסוקים). למרות שמקובל היום למנות את פרשת ניצבים ואת פרשת וילך כשתי פרשות שונות, האמת היא שבניגוד לפרשות המתחברות האחרות, פרשת וילך היא איננה פרשה בפני עצמה, אלא היא חלק מפרשת ניצבים (יחד זה 70 פסוקים) ובשנים שיש צורך היא מפוצלת מפרשת נצבים. הפרשות האחרות המתחברות נבחרו ככל הנראה בגלל מקומן בלוח השנה.

רשימת הזוגות
זוגות הפרשות המתחברות הם:
 ויקהל-פקודי: מתחברות אך ורק בשנים פשוטות (לא מעוברות), אך לא בשנים פשוטות מסוג השא, אשר מכיוון שהן מתחילות ביום חמישי ופסח חל ביום ראשון, יש להן שבת נוספת לפני הפסח. (בעבר היה נהוג בכמה מקומות, בשנים כאלו, לחלק את פרשת משפטים לשתים, הד לכך נמצא בספר החינוך שמתחיל פרשה חדשה ב"אם כסף")
 תזריע-מצורע: מתחברות תמיד ורק בשנים פשוטות.
 אחרי מות-קדושים: מתחברות תמיד ורק בשנים פשוטות.
 בהר-בחוקותי: מתחברות רק בשנים פשוטות. עם זאת, בשנים מסוג הכז, אשר יש להן שבת עודפת משום שהן מתחילות ביום חמישי, הן נקראות בנפרד בארץ ישראל. בחוץ לארץ בהר ובחוקותי מחוברות גם בשנים מסוג הכז, משום ששמיני של פסח חל בשבת.
 מטות-מסעי: מתחברות כאשר הדבר נדרש כדי שפרשת דברים תיקרא בשבת שלפני תשעה באב. בארץ ישראל הן נפרדות בשנים מעוברות המתחילות ביום חמישי (החא והשג), וכן בשנים מעוברות שפסח חל בשבת (בשז וגכז). בחוץ לארץ הן נפרדות רק כשראש השנה חל ביום חמישי, אבל כשפסח חל בשבת הן מחוברות משום ששמיני של פסח חל בשבת ולא קוראים בו פרשה.
 ניצבים-וילך: מתחברות כאשר חלים ראש השנה או יום כיפור בשבת, ויש שבת פחות לקריאת פרשה. לחיבור פרשות אלו ניתן הסימן "בג המלך פת וילך" שמשמעותו - אם יום "המלך" = ראש השנה, יוצא ביום ב' או ביום ג' - פרשת וילך נקראת בנפרד. למעשה, למרות שמקובל היום למנות את פרשת ניצבים ואת פרשת וילך כשתי פרשות שונות, האמת היא שפרשת וילך היא איננה פרשה בפני עצמה, אלא היא חלק מפרשת ניצבים ובשנים שיש צורך היא מפוצלת מפרשת נצבים.סידור רב סעדיה גאון מהדורת דודזון, אסף, יואל, ירושלים תשל"ט, עמ' שסד-שסה.

בחוץ לארץ יש עוד זוג פרשות שמתחברות:
 חוקת ובלק: כאשר שבועות חל ביום שישי, אז היום השני (שנחגג רק בחוץ לארץ) חל בשבת ודוחה את קריאת הפרשה. בשנים בהן זה קורה, שנים בהן פסח חל ביום חמישי, מחברים בחוץ לארץ את חוקת ובלק, מכיוון שמטות ומסעי ממילא כבר מחוברות.

לוח פרשת השבוע
 תאריכי הפרשות בכל סוגי השנים+שנת החאחומש בראשיתחומש שמותחומש ויקראחומש במדברחומש דבריםפרשהתאריךפרשהתאריךפרשהתאריךפרשהתאריךפרשהתאריךבראשיתכ"ד בתשרישמותכ' בטבתויקראח' באדר ב'במדברכ"ו באיירדבריםח' באבנחא' בחשווןואראכ"ז בטבתצוט"ו באדר ב'נשאד' בסיווןואתחנןט"ו באבלך לךח' בחשווןבאה' בשבטשמיניכ"ב באדר ב'בהעלותךי"א בסיווןעקבכ"ב באבויראט"ו בחשווןבשלחי"ב בשבטתזריעכ"ט באדר ב'שלחי"ח בסיווןראהכ"ט באבחיי שרהכ"ב בחשווןיתרוי"ט בשבטמצורעז' בניסןקורחכ"ה בסיווןשופטיםו' באלולתולדותכ"ט בחשווןמשפטיםכ"ו בשבטאחרי מותי"ד בניסןחוקתב' בתמוזכי תצאי"ג באלולויצאז' בכסלותרומהג' באדר א'קדושיםכ"ח בניסןבלקט' בתמוזכי תבואכ' באלולוישלחי"ד בכסלותצוהי' באדר א'אמורה' באיירפינחסט"ז בתמוזניצביםכ"ז באלולוישבכ"א בכסלוכי תשאי"ז באדר א'בהרי"ב באיירמטותכ"ג בתמוזוילךמקץכ"ח בכסלוויקהלכ"ד באדר א'בחוקותיי"ט באיירמסעיא' באבהאזינוג' בתשריויגשו' בטבתפקודיא' באדר ב'וזאת הברכהשמחת תורהויחיי"ג בטבת

+שנת השגחומש בראשיתחומש שמותחומש ויקראחומש במדברחומש דבריםפרשהתאריךפרשהתאריךפרשהתאריךפרשהתאריךפרשהתאריךבראשיתכ"ד בתשרישמותי"ח בטבתויקראו' באדר ב'במדברכ"ד באיירדבריםו' באבנחא' בחשווןואראכ"ה בטבתצוי"ג באדר ב'נשאב' בסיווןואתחנןי"ג באבלך לךח' בחשווןבאג' בשבטשמיניכ' באדר ב'בהעלותךט' בסיווןעקבכ' באבויראט"ו בחשווןבשלחי' בשבטתזריעכ"ז באדר ב'שלחט"ז בסיווןראהכ"ז באבחיי שרהכ"ב בחשווןיתרוי"ז בשבטמצורעה' בניסןקרחכ"ג בסיווןשופטיםד' באלולתולדותכ"ט בחשווןמשפטיםכ"ד בשבטאחרי מותי"ב בניסןחוקתל' בסיווןכי תצאי"א באלולויצאו' בכסלותרומהא' באדר א'קדושיםכ"ו בניסןבלקז' בתמוזכי תבאי"ח באלולוישלחי"ג בכסלותצוהח' באדר א'אמורג' באיירפינחסי"ד בתמוזנצביםכ"ה באלולוישבכ' בכסלוכי תשאט"ו באדר א'בהרי' באיירמטותכ"א בתמוזוילךמחוברתמקץכ"ז בכסלוויקהלכ"ב באדר א'בחוקותיי"ז באיירמסעיכ"ח בתמוזהאזינוג' בתשריויגשד' בטבתפקודיכ"ט באדר א'וזאת הברכהשמחת תורהויחיי"א בטבת

+שנת זחגחומש בראשיתחומש שמותחומש ויקראחומש במדברחומש דבריםפרשהתאריךפרשהתאריךפרשהתאריךפרשהתאריךפרשהתאריךבראשיתכ"ט בתשרישמותכ"ה בטבתויקראי"ג באדר ב'במדברב' בסיווןדבריםו' באבנחו' בחשווןואראג' בשבטצוכ' באדר ב'נשאט' בסיווןואתחנןי"ג באבלך לךי"ג בחשווןבאי' בשבטשמיניכ"ז באדר ב'בהעלותךט"ז בסיווןעקבכ' באבויראכ' בחשווןבשלחי"ז בשבטתזריעה' בניסןשלחכ"ג בסיווןראהכ"ז באבחיי שרהכ"ז בחשווןיתרוכ"ד בשבטמצורעי"ב בניסןקרחל' בסיווןשופטיםד' באלולתולדותה' בכסלומשפטיםא' באדר א'אחרי מותכ"ו בניסןחוקתז' בתמוזכי תצאי"א באלולויצאי"ב בכסלותרומהח' באדר א'קדושיםג' באיירבלקי"ד בתמוזכי תבאי"ח באלולוישלחי"ט בכסלותצוהט"ו באדר א'אמורי' באיירפינחסכ"א בתמוזנצביםכ"ה באלולוישבכ"ו בכסלוכי תשאכ"ב באדר א'בהרי"ז באיירמטותכ"ח בתמוזוילךמחוברתמקץד' בטבתויקהלכ"ט באדר א'בחוקותיכ"ד באיירמסעימחוברתהאזינוח' בתשריויגשי"א בטבתפקודיו' באדר ב'וזאת הברכהשמחת תורהויחיי"ח בטבת

+שנת זשה (אם מופיעים שני תאריכים השמאלי הוא בחו"ל)חומש בראשיתחומש שמותחומש ויקראחומש במדברחומש דבריםפרשהתאריךפרשהתאריךפרשהתאריךפרשהתאריךפרשהתאריךבראשיתכ"ט בתשרישמותכ"ג בטבתויקראי"א באדר ב'במדברכ"ט באיירדבריםד' באבנחו' בחשווןואראא' בשבטצוי"ח באדר ב'נשאז' בסיווןי"ד בסיווןואתחנןי"א באבלך לךי"ג בחשווןבאח' בשבטשמיניכ"ה באדר ב'בהעלותךי"ד בסיווןכ"א בסיווןעקבי"ח באבויראכ' בחשווןבשלחט"ו בשבטתזריעג' בניסןשלחכ"א בסיווןכ"ח בסיווןראהכ"ה באבחיי שרהכ"ז בחשווןיתרוכ"ב בשבטמצורעי' בניסןקרחכ"ח בסיווןה' בתמוזשופטיםב' באלולתולדותד' בכסלומשפטיםכ"ט בשבטאחרי מותכ"ד בניסןחוקתה' בתמוזי"ב בתמוזכי תצאט' באלולויצאי"א בכסלותרומהו' באדר א'קדושיםא' באיירבלקי"ב בתמוזמחוברתכי תבאט"ז באלולוישלחי"ח בכסלותצוהי"ג באדר א'אמורח' באיירפינחסי"ט בתמוזנצביםכ"ג באלולוישבכ"ה בכסלוכי תשאכ' באדר א'בהרט"ו באיירמטותכ"ו בתמוזוילךמחוברתמקץב' בטבתויקהלכ"ז באדר א'בחוקותיכ"ב באיירמסעימחוברתהאזינוח' בתשריויגשט' בטבתפקודיד' באדר ב'וזאת הברכהשמחת תורהויחיט"ז בטבת

+שנת בחה (אם מופיעים שני תאריכים השמאלי הוא בחו"ל)חומש בראשיתחומש שמותחומש ויקראחומש במדברחומש דבריםפרשהתאריךפרשהתאריךפרשהתאריךפרשהתאריךפרשהתאריךבראשיתכ"ז בתשרישמותכ"ג בטבתויקראי"א באדר ב'במדברכ"ט באיירדבריםד' באבנחד' בחשווןואראא' בשבטצוי"ח באדר ב'נשאז' בסיווןי"ד בסיווןואתחנןי"א באבלך לךי"א בחשווןבאח' בשבטשמיניכ"ה באדר ב'בהעלותךי"ד בסיווןכ"א בסיווןעקבי"ח באבויראי"ח בחשווןבשלחט"ו בשבטתזריעג' בניסןשלחכ"א בסיווןכ"ח בסיווןראהכ"ה באבחיי שרהכ"ה בחשווןיתרוכ"ב בשבטמצורעי' בניסןקרחכ"ח בסיווןה' בתמוזשופטיםב' באלולתולדותג' בכסלומשפטיםכ"ט בשבטאחרי מותכ"ד בניסןחוקתה' בתמוזי"ב בתמוזכי תצאט' באלולויצאי' בכסלותרומהו' באדר א'קדושיםא' באיירבלקי"ב בתמוזמחוברתכי תבאט"ז באלולוישלחי"ז בכסלותצוהי"ג באדר א'אמורח' באיירפינחסי"ט בתמוזנצביםכ"ג באלולוישבכ"ד בכסלוכי תשאכ' באדר א'בהרט"ו באיירמטותכ"ו בתמוזוילךמחוברת / ו' בתשרימקץב' בטבתויקהלכ"ז באדר א'בחוקותיכ"ב באיירמסעימחוברתהאזינוי"ג בתשריויגשט' בטבתפקודיד' באדר ב'וזאת הברכהשמחת תורהויחיט"ז בטבת

+שנת בשז (אם מופיעים שני תאריכים השמאלי הוא בחו"ל)חומש בראשיתחומש שמותחומש ויקראחומש במדברחומש דבריםפרשהתאריךפרשהתאריךפרשהתאריךפרשהתאריךפרשהתאריךבראשיתכ"ז בתשרישמותכ"א בטבתויקראט' באדר ב'במדברכ"ז באיירה' בסיווןדבריםט' באבנחד' בחשווןואראכ"ח בטבתצוט"ז באדר ב'נשאה' בסיווןי"ב בסיווןואתחנןט"ז באבלך לךי"א בחשווןבאו' בשבטשמיניכ"ג באדר ב'בהעלותךי"ב בסיווןי"ט בסיווןעקבכ"ג באבויראי"ח בחשווןבשלחי"ג בשבטתזריעא' בניסןשלחי"ט בסיווןכ"ו בסיווןראהל' באבחיי שרהכ"ה בחשווןיתרוכ' בשבטמצורעח' בניסןקרחכ"ו בסיווןג' בתמוזשופטיםז' באלולתולדותב' בכסלומשפטיםכ"ז בשבטאחרי מותכ"ב בניסןכ"ט בניסןחוקתג' בתמוזי' בתמוזכי תצאי"ד באלולויצאט' בכסלותרומהד' באדר א'קדושיםכ"ט בניסןו' באיירבלקי' בתמוזי"ז בתמוזכי תבאכ"א באלולוישלחט"ז בכסלותצוהי"א באדר א'אמורו' באיירי"ג באיירפינחסי"ז בתמוזכ"ד בתמוזנצביםכ"ח באלולוישבכ"ג בכסלוכי תשאי"ח באדר א'בהרי"ג באיירכ' באיירמטותכ"ד בתמוזב' באבוילךו' בתשרימקץל' בכסלוויקהלכ"ה באדר א'בחוקותיכ' באיירכ"ז באיירמסעיב' באבמחוברתהאזינוי"ג בתשריויגשז' בטבתפקודיב' באדר ב'וזאת הברכהשמחת תורהויחיי"ד בטבת

+שנת גכז (אם מופיעים שני תאריכים השמאלי הוא בחו"ל)חומש בראשיתחומש שמותחומש ויקראחומש במדברחומש דבריםפרשהתאריךפרשהתאריךפרשהתאריךפרשהתאריךפרשהתאריךבראשיתכ"ו בתשרישמותכ"א בטבתויקראט' באדר ב'במדברכ"ז באיירה' בסיווןדבריםט' באבנחג' בחשווןואראכ"ח בטבתצוט"ז באדר ב'נשאה' בסיווןי"ב בסיווןואתחנןט"ז באבלך לךי' בחשווןבאו' בשבטשמיניכ"ג באדר ב'בהעלותךי"ב בסיווןי"ט בסיווןעקבכ"ג באבויראי"ז בחשווןבשלחי"ג בשבטתזריעא' בניסןשלחי"ט בסיווןכ"ו בסיווןראהל' באבחיי שרהכ"ד בחשווןיתרוכ' בשבטמצורעח' בניסןקרחכ"ו בסיווןג' בתמוזשופטיםז' באלולתולדותב' בכסלומשפטיםכ"ז בשבטאחרי מותכ"ב בניסןכ"ט בניסןחוקתג' בתמוזי' בתמוזכי תצאי"ד באלולויצאט' בכסלותרומהד' באדר א'קדושיםכ"ט בניסןו' באיירבלקי' בתמוזי"ז בתמוזכי תבאכ"א באלולוישלחט"ז בכסלותצוהי"א באדר א'אמורו' באיירי"ג באיירפינחסי"ז בתמוזכ"ד בתמוזנצביםכ"ח באלולוישבכ"ג בכסלוכי תשאי"ח באדר א'בהרי"ג באיירכ' באיירמטותכ"ד בתמוזב' באבוילךה' בתשרימקץל' בכסלוויקהלכ"ה באדר א'בחוקותיכ' באיירכ"ז באיירמסעיב' באבמחוברתהאזינוי"ב בתשריויגשז' בטבתפקודיב' באדר ב'וזאת הברכהשמחת תורהויחיי"ד בטבת

+שנת הכז (אם מופיעים שני תאריכים השמאלי הוא בחו"ל)חומש בראשיתחומש שמותחומש ויקראחומש במדברחומש דבריםפרשהתאריךפרשהתאריךפרשהתאריךפרשהתאריךפרשהתאריךבראשיתכ"ד בתשרישמותי"ט בטבתויקראא' בניסןבמדברה' בסיווןדבריםט' באבנחא' בחשווןואראכ"ו בטבתצוח' בניסןנשאי"ב בסיווןואתחנןט"ז באבלך לךח' בחשווןבאד' בשבטשמיניכ"ב בניסןכ"ט בניסןבהעלותךי"ט בסיווןעקבכ"ג באבויראט"ו בחשווןבשלחי"א בשבטתזריעכ"ט בניסןו' באיירשלחכ"ו בסיווןראהל' באבחיי שרהכ"ב בחשווןיתרוי"ח בשבטמצורעמחוברתקרחג' בתמוזשופטיםז' באלולתולדותכ"ט בחשווןמשפטיםכ"ה בשבטאחרי מותו' באיירי"ג באיירחוקתי' בתמוזכי תצאי"ד באלולויצאז' בכסלותרומהב' באדרקדושיםמחוברתבלקי"ז בתמוזכי תבאכ"א באלולוישלחי"ד בכסלותצוהט' באדראמורי"ג באיירכ' באיירפינחסכ"ד בתמוזנצביםכ"ח באלולוישבכ"א בכסלוכי תשאט"ז באדרבהרכ' באיירכ"ז באיירמטותב' באבוילךמקץכ"ח בכסלוויקהלכ"ג באדרבחוקותיכ"ז באיירמחוברתמסעימחוברתהאזינוג' בתשריויגשה' בטבתפקודימחוברתוזאת הברכהשמחת תורהויחיי"ב בטבת

+שנת השאחומש בראשיתחומש שמותחומש ויקראחומש במדברחומש דבריםפרשהתאריךפרשהתאריךפרשהתאריךפרשהתאריךפרשהתאריךבראשיתכ"ד בתשרישמותי"ח בטבתויקראז' בניסןבמדברד' בסיווןדבריםח' באבנחא' בחשווןואראכ"ה בטבתצוי"ד בניסןנשאי"א בסיווןואתחנןט"ו באבלך לךח' בחשווןבאג' בשבטשמיניכ"ח בניסןבהעלותךי"ח בסיווןעקבכ"ב באבויראט"ו בחשווןבשלחי' בשבטתזריעה' באיירשלחכ"ה בסיווןראהכ"ט באבחיי שרהכ"ב בחשווןיתרוי"ז בשבטמצורעמחוברתקרחב' בתמוזשופטיםו' באלולתולדותכ"ט בחשווןמשפטיםכ"ד בשבטאחרי מותי"ב באיירחוקתט' בתמוזכי תצאי"ג באלולויצאו' בכסלותרומהא' באדרקדושיםמחוברתבלקט"ז בתמוזכי תבאכ' באלולוישלחי"ג בכסלותצוהח' באדראמורי"ט באיירפינחסכ"ג בתמוזנצביםכ"ז באלולוישבכ' בכסלוכי תשאט"ו באדרבהרכ"ו באיירמטותא' באבוילךמקץכ"ז בכסלוויקהלכ"ב באדרבחוקותימחוברתמסעימחוברתהאזינוג' בתשריויגשד' בטבתפקודיכ"ט באדרוזאת הברכהשמחת תורהויחיי"א בטבת

+שנת זחאחומש בראשיתחומש שמותחומש ויקראחומש במדברחומש דבריםפרשהתאריךפרשהתאריךפרשהתאריךפרשהתאריךפרשהתאריךבראשיתכ"ט בתשרישמותכ"ה בטבתויקראז' בניסןבמדברד' בסיווןדבריםח' באבנחו' בחשווןואראג' בשבטצוי"ד בניסןנשאי"א בסיווןואתחנןט"ו באבלך לךי"ג בחשווןבאי' בשבטשמיניכ"ח בניסןבהעלותךי"ח בסיווןעקבכ"ב באבויראכ' בחשווןבשלחי"ז בשבטתזריעה' באיירשלחכ"ה בסיווןראהכ"ט באבחיי שרהכ"ז בחשווןיתרוכ"ד בשבטמצורעמחוברתקרחב' בתמוזשופטיםו' באלולתולדותה' בכסלומשפטיםא' באדראחרי מותי"ב באיירחוקתט' בתמוזכי תצאי"ג באלולויצאי"ב בכסלותרומהח' באדרקדושיםמחוברתבלקט"ז בתמוזכי תבאכ' באלולוישלחי"ט בכסלותצוהט"ו באדראמורי"ט באיירפינחסכ"ג בתמוזנצביםכ"ז באלולוישבכ"ו בכסלוכי תשאכ"ב באדרבהרכ"ו באיירמטותא' באבוילךמקץד' בטבתויקהלכ"ט באדרבחוקותימחוברתמסעימחוברתהאזינוח' בתשריויגשי"א בטבתפקודימחוברתוזאת הברכהשמחת תורהויחיי"ח בטבת

+שנת זשגחומש בראשיתחומש שמותחומש ויקראחומש במדברחומש דבריםפרשהתאריךפרשהתאריךפרשהתאריךפרשהתאריךפרשהתאריךבראשיתכ"ט בתשרישמותכ"ג בטבתויקראה' בניסןבמדברב' בסיווןדבריםו' באבנחו' בחשווןואראא' בשבטצוי"ב בניסןנשאט' בסיווןואתחנןי"ג באבלך לךי"ג בחשווןבאח' בשבטשמיניכ"ו בניסןבהעלותךט"ז בסיווןעקבכ' באבויראכ' בחשווןבשלחט"ו בשבטתזריעג' באיירשלחכ"ג בסיווןראהכ"ז באבחיי שרהכ"ז בחשווןיתרוכ"ב בשבטמצורעמחוברתקרחל' בסיווןשופטיםד' באלולתולדותד' בכסלומשפטיםכ"ט בשבטאחרי מותי' באיירחוקתז' בתמוזכי תצאי"א באלולויצאי"א בכסלותרומהו' באדרקדושיםמחוברתבלקי"ד בתמוזכי תבאי"ח באלולוישלחי"ח בכסלותצוהי"ג באדראמורי"ז באיירפינחסכ"א בתמוזנצביםכ"ה באלולוישבכ"ה בכסלוכי תשאכ' באדרבהרכ"ד באיירמטותכ"ח בתמוזוילךמחוברתמקץב' בטבתויקהלכ"ז באדרבחוקותימחוברתמסעימחוברתהאזינוח' בתשריויגשט' בטבתפקודימחוברתוזאת הברכהשמחת תורהויחיט"ז בטבת

+שנת בחגחומש בראשיתחומש שמותחומש ויקראחומש במדברחומש דבריםפרשהתאריךפרשהתאריךפרשהתאריךפרשהתאריךפרשהתאריךבראשיתכ"ז בתשרישמותכ"ג בטבתויקראה' בניסןבמדברב' בסיווןדבריםו' באבנחד' בחשווןואראא' בשבטצוי"ב בניסןנשאט' בסיווןואתחנןי"ג באבלך לךי"א בחשווןבאח' בשבטשמיניכ"ו בניסןבהעלותךט"ז בסיווןעקבכ' באבויראי"ח בחשווןבשלחט"ו בשבטתזריעג' באיירשלחכ"ג בסיווןראהכ"ז באבחיי שרהכ"ה בחשווןיתרוכ"ב בשבטמצורעמחוברתקרחל' בסיווןשופטיםד' באלולתולדותג' בכסלומשפטיםכ"ט בשבטאחרי מותי' באיירחוקתז' בתמוזכי תצאי"א באלולויצאי' בכסלותרומהו' באדרקדושיםמחוברתבלקי"ד בתמוזכי תבאי"ח באלולוישלחי"ז בכסלותצוהי"ג באדראמורי"ז באיירפינחסכ"א בתמוזנצביםכ"ה באלולוישבכ"ד בכסלוכי תשאכ' באדרבהרכ"ד באיירמטותכ"ח בתמוזוילךמחוברת / ו' בתשרימקץב' בטבתויקהלכ"ז באדרבחוקותימחוברתמסעימחוברתהאזינוי"ג בתשריויגשט' בטבתפקודימחוברתוזאת הברכהשמחת תורהויחיט"ז בטבת

+שנת בשה (אם מופיעים שני תאריכים השמאלי הוא בחו"ל)חומש בראשיתחומש שמותחומש ויקראחומש במדברחומש דבריםפרשהתאריךפרשהתאריךפרשהתאריךפרשהתאריךפרשהתאריךבראשיתכ"ז בתשרישמותכ"א בטבתויקראג' בניסןבמדברכ"ט באיירדבריםד' באבנחד' בחשווןואראכ"ח בטבתצוי' בניסןנשאז' בסיווןי"ד בסיווןואתחנןי"א באבלך לךי"א בחשווןבאו' בשבטשמיניכ"ד בניסןבהעלותךי"ד בסיווןכ"א בסיווןעקבי"ח באבויראי"ח בחשווןבשלחי"ג בשבטתזריעא' באיירשלחכ"א בסיווןכ"ח בסיווןראהכ"ה באבחיי שרהכ"ה בחשווןיתרוכ' בשבטמצורעמחוברתקרחכ"ח בסיווןה' בתמוזשופטיםב' באלולתולדותב' בכסלומשפטיםכ"ז בשבטאחרי מותח' באיירחוקתה' בתמוזי"ב בתמוזכי תצאט' באלולויצאט' בכסלותרומהד' באדרקדושיםמחוברתבלקי"ב בתמוזמחוברתכי תבאט"ז באלולוישלחט"ז בכסלותצוהי"א באדראמורט"ו באיירפינחסי"ט בתמוזנצביםכ"ג באלולוישבכ"ג בכסלוכי תשאי"ח באדרבהרכ"ב באיירמטותכ"ו בתמוזוילךמחוברת / ו' בתשרימקץל' בכסלוויקהלכ"ה באדרבחוקותימחוברתמסעימחוברתהאזינוי"ג בתשריויגשז' בטבתפקודימחוברתוזאת הברכהשמחת תורהויחיי"ד בטבת

+שנת גכה (אם מופיעים שני תאריכים השמאלי הוא בחו"ל)חומש בראשיתחומש שמותחומש ויקראחומש במדברחומש דבריםפרשהתאריךפרשהתאריךפרשהתאריךפרשהתאריךפרשהתאריךבראשיתכ"ו בתשרישמותכ"א בטבתויקראג' בניסןבמדברכ"ט באיירדבריםד' באבנחג' בחשווןואראכ"ח בטבתצוי' בניסןנשאז' בסיווןי"ד בסיווןואתחנןי"א באבלך לךי' בחשווןבאו' בשבטשמיניכ"ד בניסןבהעלותךי"ד בסיווןכ"א בסיווןעקבי"ח באבויראי"ז בחשווןבשלחי"ג בשבטתזריעא' באיירשלחכ"א בסיווןכ"ח בסיווןראהכ"ה באבחיי שרהכ"ד בחשווןיתרוכ' בשבטמצורעמחוברתקרחכ"ח בסיווןה' בתמוזשופטיםב' באלולתולדותב' בכסלומשפטיםכ"ז בשבטאחרי מותח' באיירחוקתה' בתמוזי"ב בתמוזכי תצאט' באלולויצאט' בכסלותרומהד' באדרקדושיםמחוברתבלקי"ב בתמוזמחוברתכי תבאט"ז באלולוישלחט"ז בכסלותצוהי"א באדראמורט"ו באיירפינחסי"ט בתמוזנצביםכ"ג באלולוישבכ"ג בכסלוכי תשאי"ח באדרבהרכ"ב באיירמטותכ"ו בתמוזוילךמחוברת / ה' בתשרימקץל' בכסלוויקהלכ"ה באדרבחוקותימחוברתמסעימחוברתהאזינוי"ב בתשריויגשז' בטבתפקודימחוברתוזאת הברכהשמחת תורהויחיי"ד בטבת

התאמה תוכנית
באופן כללי, אין זיקה בין תוכן הפרשה לבין התקופה בשנה בה היא נקראת. עם זאת, ישנן זיקות בין לוח השנה לבין הפרשות הנקראות, כאלו שנמצאו לאחר קביעת סדר הקריאה. עם אלה ניתן למנות את הזיקות הבאות:
 בשבת שלפני תשעה באב קוראים את פרשת דברים בה מופיע הפסוק "איכה אשא לבדי טורחכם משאכם וריבכם" המרמז למגילת איכה.
 את פרשות הקללות בפרשת בחוקותי ובפרשת כי תבוא קוראים בתחילת הקיץ, מעט לפני שבועות, ובסופו, מעט לפני ראש השנה. הקריאה בפרשת בחוקותי תמיד מופרדת מחג השבועות כדי שלא להצמיד את הקללות לחג, והקריאה בפרשת כי תבוא נעשית לפני ראש השנה, אך מופרדת ממנה בשבת אחת, כדי לקיים "תכלה שנה וקללותיה".
 פרשת פקודי המציינת את הקמת המשכן בראש חודש ניסן נקראת בשנים פשוטות בשבוע שלפני א' בניסן.
 פרשת מקץ נקראת ב-90% מהשנים בחנוכה, על אף שאין קשר מפורש ביניהם, בספרות התורנית מובאות זיקות שונות בין הפרשה לבין החג.
 פרשת בהעלותך נקראת תמיד בתוך שלושים הימים בהם נאכל בשר התאוה.
 פרשת שלח נקראת ברוב השנים בשבת שלפני כ"ט בסיוון, יום שילוח המרגלים.
 פרשת מסעי נקראת בשבת הסמוכה לא' באב, יום פטירת אהרן הכהן כפי המצוין בפרשה.

קריאת הפרשה

הפרשה הראשונה בתורה, פרשת בראשית, נקראת בשבת שלאחר שמחת תורה, והפרשה האחרונה, פרשת וזאת הברכה, נקראת בשמחת תורה. לבד מקריאת פרשת השבוע בשלמותה בשבת, נקראת תחילתה בתפילת מנחה של השבת הקודמת ובימי שני וחמישי שלפני השבת.

החלוקה לעליות

פרשת השבוע מחולקת לשבעה קטעים. בחגים ובמועדים המספר קטן יותר, למעט במקרה שבו המועד או החג חל בשבת, ואז נשארים 7 קטעים. בכל קטע עולה אחד המתפללים לקרוא בתורה. מסיבה זו נקראים קטעים אלו "עליות". העולה לתורה מברך ברכות מיוחדות בתחילת העלייה ובסופה. ליד העולה ומול ספר התורה עומד בעל הקורא, המראה לעולה היכן מקום הקריאה בספר התורה (בעבר נקרא בשל תפקידו זה חזן). כיום נהוג ברוב עדות ישראל, כי בעל הקורא הוא שקורא את הקריאה בקול ובטעמי המקרא עבור העולה לתורה ובמקומו. בקרב יהודי תימן עדיין מקיימים את המנהג הקדום לפיו העולה קורא בעצמו את קריאת התורה בקול ובטעמי המקרא, למעט במקרים בהם העולה אינו בקי בקריאה בטעמי המקרא.

בקרב יהדות אשכנז ובקרב חלק מן הספרדים נהוג שאם יש נער החוגג בר מצווה באותו שבוע, מעלים אותו לקטע האחרון בפרשה, הקרוי "מפטיר", ולהפטרה שאחריו. אצל רוב הספרדים נהוג שבר המצווה עולה לעלייה אחרת.

מנהג שרווח בעבר וקיים גם כיום בחלק מבתי הכנסת, הוא הצעת העליות למכירה פומבית - האדם המציע את ההצעה הגבוהה ביותר עולה לתורה - וכך לאסוף כסף לצורכי בית הכנסת.

 הפטרה 

בתום הקריאה בפרשת השבוע קוראים גם קטע מספרי הנביאים, הקרוי הפטרה. תוכנו של קטע זה קשור לתוכנה של פרשת השבוע או למועד קריאתה. העולה האחרון בתורה שנקרא "מפטיר" מברך לפניה ולאחריה. יש מקומות שנהגו שהעולה למפטיר או הבעל קורא, קורא את ההפטרה בקול ובטעמים, ויש מקומות שנהגו שכל הקהל קורא לעצמו.

 קריאת פרשת השבוע ביהדות הלא-אורתודוקסית 
ביהדות הרפורמית והקונסרבטיבית קהילות רבות החליטו לחדש את הנוהג העתיק של השלמת קריאת התורה במחזור תלת-שנתי. כדי לשמור על עקביות עם המחזור השנתי של הפרשות (הנהוג ביהדות האורתודוקסית), נקרא כל שבוע רק שליש מהפרשה המסורתית: בשנה הראשונה של המחזור נקרא שליש ראשון מכל פרשה, בשנה השנייה שליש שני ובשנה השלישית השליש האחרון, וכך תוך שלוש שנים נקראת התורה כולה בדילוגים. גם קטעים אלו מחולקים בשבת לשבע עליות ומפטיר, כך שכל עלייה מכילה בממוצע ארבעה-חמישה פסוקים.

 פרשת השבוע בתרבות היהודית 
מעבר לפן הדתי הלכתי, פרשות השבוע מייצגות היקף תרבות עשיר עם שדה מחקר רחב בתרבותו, במסורתו ובמורשתו של העם היהודי. ביטוי לעיסוק בפרשת השבוע כתופעה תרבותית הוא היותה נלמדת מדי שבוע ברחבי ישראל ובעולם היהודי במאות מסגרות לימוד בקהלים מגוונים מחוץ לקהילות הדתיות. תוכניות טלוויזיה ורדיו, פינות בעיתונות הכתובה ובאתרי האינטרנט מבטאות גם הם את מקומה של הפרשה בגישת "יהדות כתרבות". ברוח זו הקים הרב נפתלי רוטנברג בשנת 1995 את מפעל "פותחים שבוע" במכון ון ליר בירושלים ובמקביל, ב-21 אתרים נוספים ברחבי הארץ. מפעל זה השפיע ועודד פעילות ענפה המתקיימת באופנים שונים בעשרות יישובים, ביוזמת ארגונים שונים. מאות הרצאות הניתנות על ידי מרצים מכל גוני החברה: חילוניים, מסורתיים ודתיים, נשים וגברים הועלו לרשת ותועדו בספרים רבים.

יש נוהגים לציין תאריכים לפי פרשת השבוע וימי השבוע. מקור המנהג באשכנז ומשם התפשט לספרד ואיטליה. הוא מופיע בכמה מקומות בספר זכרון יהודה של רבי יהודה בן הרא"ש וכן בשאלה שנשלחה לרשב"א. החיבורים הקדומים ביותר המציינים בשיטתיות תאריכים לפי פרשות הם לוחות זמני ארבע התקופות ושאלת גשמים מתחילת האלף השישי. ציון פרשת השבוע בקולופון מופיע גם כן באותה תקופה. הזכרת שם הפרשה לציון אירוע שהתרחש בשבת עצמה בקשר לקריאה מופיעה כבר במקורות קדומים יותר גם במזרח.

דרשות על פרשת השבוע
יש מקומות הנוהגים לאחר הקריאה בפרשת השבוע, שהרב נושא דרשה בנושאי הפרשה, וכן מקובלים חוגי לימוד בפרשת השבוע. מנהג זה תפס תאוצה החל מזמנו של הנצי"ב, שדרשותיו בפרשת השבוע כונסו לספר "העמק דבר". דוגמה מהשנים האחרונות היא ה"דפים" בפרשת השבוע של חוקרת המקרא נחמה ליבוביץ. השיעורים שהפיצה בדפים משוכפלים, החל משנת 1942, קובצו ברבות הימים לחמישה ספרים המקבילים לחמשת חומשי תורה הנקראים בהתאם לספר: 'עיונים בספר בראשית', 'עיונים בספר שמות' וכן הלאה. גם אחיה, ישעיהו ליבוביץ, הרבה לתת שיעורים בפרשת השבוע, ואף הם קובצו בספר.

בחסידות
בקרב תנועת החסידות ניתנת דרשת האדמו"ר על פרשת השבוע בטיש. עיקר הדרשות בחסידות מדבר על רעיונות מוסריים שנמצאים ברמז בפרשות או על ההקשר בין הפרשה לחג הקרוב. קיימים דגשים שונים בחסידיות שונות, וכך לדוגמה אדמו"רי חסידות צאנז (למשל הרב יקותיאל יהודה הלברשטאם) וחסידות חב"ד (למשל הרב מנחם מנדל שניאורסון) הדגישו את לימוד פרשת השבוע עם רש"י בדרשותיהם.

כמו כן נדרשו בתורת החסידות הקשרים בין תוכן כל אחד משבעת חלקי הפרשה לבין הספירה המקבילה לו על פי הקבלה. אחד האישים העוסקים כיום במציאת הקשרים אלו הוא הרב יצחק גינזבורג, שאף הוציא מספר ספרים בנושא.

הקבלות בין פרשת השבוע לתקופתנו
לפעמים ניתן למצוא הקבלות בין אירועי פרשת השבוע לאירועים אקטואליים מתקופתנו ולחיים המודרניים של יהודים ושל ישראלים. ג'קי לוי יוצר הקבלות כאלה בטור השבועי שלו בידיעות אחרונות, "מדרש ביתי לפרשת השבוע". הרב יהודה לאון אשכנזי (מניטו) עסק בכך, בייחוד בהקשר של השיבה לארץ ישראל ושל הזהות הישראלית. גם בסדרת הדרמה הטלוויזיונית "פרשת השבוע", העוסקת בחיים בישראל, נעשה שימוש ברעיון שעומד בבסיסה של כל פרשה ליצירת כל אחד מפרקיה.

ראו גם
 טעמי המקרא
 קריאת התורה
 שניים מקרא ואחד תרגום
 סדר - צורת חלוקת התורה לפי המנהג הארץ-ישראלי הקדום
 עלון שבת
 פרשת השבוע (סדרת טלוויזיה)

לקריאה נוספת
על פרשת השבוע נכתבו ספרים רבים. להלן ספרים אחדים מתוך המבחר הרב:
משה גרילק, פרשה ופשרה, הוצאת א.ד.י., 1988
 משה גרילק, פרשה ולקחה, הוצאת פשר, 1990
 מיכאל ויגודה ואביעד הכהן, פרשת השבוע - עיונים משפטיים בפרשות התורה, 6 כרכים, ירושלים, תשע"ב-2012
 יעקב צ. מאיר, דרישות, ידיעות ספרים, 2016
 יאיר אגמון, מה אהבתי, ידיעות ספרים, תשע"ח-2017
 אריה פלהיימר פרשה וחידה סט שלושה כרכים. בהוצאת ידיעות ספרים.
 הרב נפתלי רוטנברג, פותחים שבוע: אנשי רוח ותרבות ישראליים כותבים על פרשת השבוע, הוצאת מכון ון ליר בירושלים וידיעות ספרים 2001
הרב נפתלי רוטנברג, הוגים בפרשה: פרשת השבוע כהשראה ליצירה ולהגות היהודית לדורותיה, הוצאת מכון ון ליר בירושלים וידיעות ספרים 2005

 קישורים חיצוניים 

פרשת השבוע - מאמרים, דברי תורה של מפרשים ותיקים וחדשים, אתר כיפה
סדרת "פותחים שבוע" – פרשת השבוע במכון ון ליר בירושלים
תכנים על פרשות השבוע, באתר של דליה מרקס
רחמים שר שלום, פרשת השבוע - ממנהגים שונים למנהג אחיד
מאמרים על פרשות השבוע בדגש חברתי באתר בינה - התנועה ליהדות חברתית
דברי תורה על פרשת השבוע באתר צעירי חב"ד
פרשת השבוע, שיעורים ודברי תורה, ערוץ מאיר מבית מכון מאיר

הערות שוליים

*
קטגוריה:קריאת התורה
קטגוריה:הלוח העברי
קטגוריה:לימוד תורה מחזורי
קטגוריה:תורה
קטגוריה:לוחות שנה יהודיים